હનુમાન જંજીરાનું ચલણ નાથ સંપ્રદાય દ્વારા અસ્તિત્વમાં આવ્યું છે. ગુરુ ગોરખનાથ અને ગુરુ મછેન્દ્રનાથ જંજીરા સાધનાના આદ્ય પ્રવર્તક છે. જંજીરાની સાધના કાળી ચૌદશ અને દિવાળીની રાત્રે કરવામાં આવે તો તત્કાળ સિદ્ધિ આપે છે. આ હનુમાન જંજીરાની સાધના મંદિરમાં, સ્મશાનમાં, નદી કિનારે કે નદી પાસે આવેલા પર્વતની ગુફામાં સ્થાપિત હનુમાનજીના મંદિર પાસે કરવાથી ખૂબ જ ઝડપી તેનું ફળ મળતું સાધકને દેખાય છે.